Subject: FW:ხელმისაწვდომი და ინკლუზიური ჯანდაცვის სერვისები შშმ ქალებისთვის
From: Tamar Gabunia <[email-masked]>
To: Mariam Darakhvelidze <[email-masked]>, Nino Odisharia <[email-masked]>, Ketevan Goginashvili <[email-masked]>, Tamar Barkalaia <[email-masked]>, Ketevan Nikolishvili <[email-masked]>, Natia Nogaideli <[email-masked]>, Ekaterine Adamia <[email-masked]>, Mikheil Janiashvili <[email-masked]>, Vano Goliadze <[email-masked]>, Zaza Bokhua <[email-masked]>
Date: Tue, 23 Apr 2019 16:28:43 +0000

ძვირფასო კოლეგებო,

როგორც მოგეხსენებათ დღეს გაიმართა გენდერული თანასწორობის საბჭოს სხდომა, რომლის მთავარი თემა იყო ხელმისაწვდომი და ინკლუზიური ჯანდაცვის სერვისები შეზღუდული შესაძლებლობების მქონე ქალებისთვის. შეხვედრაზე გამოიკვეთა შემდეგი მნიშვნელოვანი საკითხები, რომელიც ჯანდაცვის და სოციალური დაცვის ფარგლებში უნდა გადაიჭრას:

1.       ვალიდური და სრული სტატისტიკური ინფორმაცია შეზღუდული შესაძლებლობების პირებზე. სტატისტიკა შემოიფარგლება, მხოლოდ სოციალური დაცვის სისტემაში რეგისტრირებული პირებით და ბევრი ადამიანი შეზღუდული შესაძლებლობით, რომელიც სოციალურ სარგებელს არ იღებს აღურიცხავი რჩება.

2.       საქართველოში წარმოებულ და ზოგიერთ იმპორტირებულ წამალზე ბრაილის შრიფტით წარწერის არ არსებობა- ქ. ქეთევან ნიკოლიშვილს ვთხოვ ამ საკითხთან დაკავშირებით მოკლე მიმოხილვას და შესაძლო გადაწყვეტას

3.       სამინისტროს ვებ გვერდზე გრაფიკული ინფორმაციის აღქმა უსინათლო პირებისთვის შეუძლებელია-საჭიროა ვებ. გვერდის ადაპტირება-ბ მიშა ჯანიაშვილს ვთხოვ კომენტარს ამ საკითხზე

4.       გინეკოლოგიური სავარძელი რომლის ტრასფორმაცია შესაძლებელია შშმპ ქალებისთვის სამედიცინო დაწესებულებებში არ არის. განსაკუთრებით პრობლემურადაა მიჩნეული საშვილოსნოს ყელის კიბოზე სკრინინგის ჩატარების სირთულე სავარძლის არარსებობის გამო- ქ-ნ მარინას ვთხოვ განვიხილოთ ეს საკითხი

5.       ჟესტების ენის გამოყენების უნარ-ჩვევების მქონე თარჯიმანი, როგორც წესი სამედიცინო დაწესებულებაში არ არსებობს. აუცილებელი ხდება ოჯახის წევრის ან სხვა პირის ჩართვა, რაც ართულებს კომუნიკაციის პროცესს და არღვევს კონფიდენციალობის პრინციპს. შემოთავაზებაა იქნებ ექიმებმა ისწავლონ ჟესტების ენა, რაც მე პირადად არარეალური მეჩვენება. შეიძლება ვიფიქროთ თარჯიმნების მობილიზებაზე, როცა ამის საჭიროება იქნება, ბუნებრივია კონფიდენციალობის დათქმით.

6.       ფიზიკური რეაბილიტაციის სერვისზე უკიდურესად შეზღუდული ხელმისაწვდომობა და პრაქტიკულად სერვისის არ არსებობა-იმედი მაქვს USAID ის პროექტი დაგვეხმარება ამ ნაწილში, ჯანმოც გვეხმარება. დროულად იქნება საჭირო საყოველთაო ჯანდაცვის პროგრამაში ( ან სხვა შესაფერის პროგრამაში) რეაბილიტაციის სერვისის ასახვა. ცხადია მას შემდეგ რაც ხარისხიანი სერვისი გაჩნდება.

7.       ფსიქიატრულ დაწესებულებებში გინეკოლოგიური დახმარების მიღება გართულებულია-ეკა ესეც უნდა განვიხილოთ სომატური საჭიროებების კონტექსტში

8.       დამხმარე ტექნოლოგიების მიღების წესი ქმნის ბევრ ადმინისტრაციულ ბარიერს, სურვილი აქვთ შშმ პირებს იმსჯელონ სამინისტროსთან ამ წესის გამარტივებაზე.

9.       ზოგადად ექიმების ცნობიერება და კომუნიკაციის უნარ-ჩვევები შშმპ პირებთან მშ ქალებთან არასაკმარისია. შინაგან საქმეთა სამინისტროს აქვს კურსი თანამშრომლებისთვის შშმ პირებთან კომუნიკაციის თემებზე. კარგი იქნება გავეცნოთ და სამედიცინო პერსონალისთვის დავნერგოთ.

იმედი მაქვს გვექნება ამ საკითხებზე მსჯელობის და გადაწყვეტის შესაძლებლობა.

პატივისცემით

თამარ გაბუნია

From: Gender Equality Council/გენდერული საბჭო [mailto:[email-masked]]
Sent: 22 April, 2019 11:59
To: Tamar Gabunia
Cc: Nato Kvernadze ; [email-masked]
Subject: ხელმისაწვდომი და ინკლუზიური ჯანდაცვის სერვისები შშმ ქალებისთვის, 23 აპრილი, 10:30 საათი

მოგესალმებით ქალბატონო თამარ,

გწერთ მცირე ცვლილებასთან დაკავშირებით. ხვალინდელი შეხვედრა სასტუმრო "ქორთიარდის მარიოტის" ნაცვლად, ჩატარდება სასტუმროში - "თბილისი მარიოტი".

შეხვედრის განახლებულ დღის წესრიგს გიგზავნით მიბმულ ფაილად.

საუკეთესო სურვილებით,

გენდერული თანასწორობის საბჭო| Gender Equality Council

საქართველოს პარლამენტი | The Parliament of Georgia

ელ-ფოსტა: | E-mail: [email-masked]

ვებ გვერდი: | Web page: http://www.parliament.ge

ოფისი:| Office: + 995 (322) 2 28 13 88​